**НЕГОТИНСКА ГИМНАЗИЈА**

**Неготинска гимназија - Неготин, Хајдук Вељкова бр.3, Тел:019/541-974, Тел/Факс:019/544-560**

****

**ИЗВЕШТАЈ О РАДУ ДИРЕКТОРА ШКОЛЕ   
НА КРАЈУ ШКОЛСКЕ 2023/2024.**

У Неготину, ДИРЕКТОР ШКОЛЕ

30.08.2024.год. ДРАГАНА НИСИЋ

**ИЗВЕШТАЈ О РАДУ ДИРЕКТОРА ШКОЛЕ   
НА КРАЈУ ШКОЛСКЕ 2023/2024. ГОДИНЕ**

У школској 2023/2024.години директор је реализовао активности прописане Законом о основама система oбразовања и васпитања које обухватају све сегменте рада школе: **планирање, организацију, руковођење и вредновање.**

**Реализоване активности у области планирања образовно-васпитног рада:**

**-** планирање, припремање и организација за почетак школске 2023/24.године

- организација уписа ученика у I разред и формирање одељења

- организација и прослава Дана школе (10. септембар) и обележавање школске славе Светог Саве

- планирање и организовање остваривања програма образовања и васпитања и свих активности у школи

- осигурање квалитета и унапређивање образовно-васпитног рада

- учешће у изради Годишњег планарада школе за школску 2023/2024. годину

- предузимање мера за унапређивање и стручно усавршавање рада наставника и стручних сарадника

- планирање стручног усавршавања запослених

- планирање и обезбеђивање адекватних услова за ученике са сметњама у развоју - реализација Инклузивног плана рада

- планирање и учешће у изради извештаја о раду школе на крају првог полугодишта и на крају школске године у сарадњи с педагогом школе: Извештај о реализацији Годишњег плана рада школе, Развојног плана рада школе, Извештај о реализацији Плана стручног усавршавања и Извештај о реализацији Плана рада директора школе

- организовање поправних, разредних и матурских испита у сарадњи са педагогом школе

**Реализоване активности у области организације:**

- учешће у изради распореда дужности наставника у оквиру редовне и изборне наставе као и распореда осталих активности

- организација рада свих тимова, актива и стручних већа

- учествовање у раду стручних тимова (за инклузију, за заштиту ученика од насиља, злостављања и занемаривања, за самовредновање и др.)

- организовање дежурства наставника

- организација одржавања родитељских састанака

- организовање екскурзија (није реализовано)

- организовање рада ваннаставног особља

- организација припреме за попис школске имовине

- организација и планирање активности у току зимског распуста

- учествовање у организацији промоције школе

- организација такмичења која су се одржала у нашој школи и организација одласка ученика и наставника на такмичења

**Реализоване активности у области вредновања:**

- педагошко инструктивни рад са наставницима

- вршење континуираног надзора над извођењем образовно-васпитног рада у школи (посета часовима, преглед дневника, матичних књига, педагошке документације и др.)

- праћење остваривања Годишњег плана рада школе, Развојног плана установе као и Школског програма

- праћење реализације наставних и ваннаставних активности

- праћење процеса самовредновања у школи

- праћење учешћа и реализације пројеката у школи

**Реализоване активности у области руковођења:**

- решавање кадровских питања

- извршавање налога просветног инспектора

- периодично обавештавање запослених, стручних органа и органа управљања установе

- подношење извештаја о раду директора Наставничком већу, Савету родитеља и Школском одбору

- сазивање и руковођење седницама Наставничког већа и Педагошког колегијума

- иницирање рада Одељењских већа и стручних актива

- сарадња са родитељима

- сарадња са ученицима

- сарадња са педагогом школе

- сарадња са другим школама, институцијама, организацијама

- сарадње са органима локалне самоуправе у циљу побољшања квалитета рада школе

- сарадња са Министарством просвете, науке и технолошког развоја

- сарадња са Школском управом у Зајечару

- сарадња са средствима информисања у циљу промоције резултата рада ученика и промоције школе

-обезбеђивање услова и предлог мера за реализацију професионалне оријентације ученика

- у сарадњи са шефом рачуновдства разматрање и израда финансијског плана за календарску 2024.годину

- благовремен и тачан унос и ажурирање базе података у оквиру јединственог информационог система ЈИСП

- појачане активности надзора у вези безбедности у школи и спречавање појаве насиља

- достављање предлога Плана уписа за школску 2024/2025.

- рад и на другим пословима и задацима предвиђеним Законом о средњој школи, Законом о основама система образовања и васапитања и другим општим актима школе.

**Кадровски услови радa- организација наставног процеса**

На почетку школске године 2023/24. у школи је укупно 48 радника - 37 наставник и 11 радника ненаставног особља. Један број наставника примљен је путем преузимања као технолошки вишак. Настава јеу потпуности покривена стручним наставним кадром у складу са Правилником о врсти и степену стручне спреме.У школи се организује и настава из грађанског васпитања и верска настава. Према Програму наставе и учења за гимназије ученици I, II, III и IV разреда имају још два изборна програма.Ученицима су приликом уписа ове године понуђена четири изборна програма: Језик, медији и култура; Појединац, група и друштво; Уметност и дизајн; Образовање за одрживи развој. Ученици су се определили за изборне програме: Језик, медији и културa, Појединац, група и друштво и Уметност и дизајн. Ученицима III разреда понуђено је пет изборних програма: Религије и цивилизација; Основи геополитике; Примењененауке 1; Савремене технологије и Методологија научног истраживања. Ученици су се определили за изборне програме: Религије и цивилизација; Основи геополитике, Примењене науке 1 и Савремене технологије. Школа има педагога и библиотекара. У школи постоји и школски хор.

У школи је на почетку школске године било 302 ученика. На крају школске године у школи је 299 ученика. Ове школске године уписана су три одељења првог разреда, по једно на друштвено-језичком, природно-математичком и општем смеру.

**Организација рада установе**

Пре почетка наставне године креирана је организациона структура школе, извршена је систематизација радних места путем израде 40-часовне радне недеље. Наставницима су решењем одређене дужности у оквиру 40-часовне радне недеље. Образована су стручна тела и тимови: Сручни актив за развој школског програма, Стручни актив за школско развојно планирање, Педагошки колегијум, Тим за инклузивно образовање, Тим за заштиту од дискриминације, насиља, злостављања и занемаривања, Тим за самовредновање рада школе, Тим за обезбеђивање квалитета и развој установе, Тим за развој међупредметних компетенција, Тим за професионални развој, Тим за превенцију осипања ученика.

Сви запослени су упознати са организационом структуром школе и свог радног места. Директор школе координира рад стручних органа, тимова и појединаца у установи и стара се да се у школи негују добри међуљудски односи као и правилан однос наставник-ученик.

На основу Смерница за организацију и реализацију образовно-васпитног рада у средњој школи у школскј 2023/2024. години школа је испоштовала све препоруке и спровела активности у циљу разоја позитивних људских вредности код ученика, као и унапређења односа заснованих на међусобном поштовању, сарадњи и солидарности уз уважавање различитости.

Првог наставног дана одељенске старешине су на часу одељенске заједнице упознале ученике са планом рада у прве две недеље септетмбра. Такође, ученици су као и до сада упознати са правилницима. Наставници су на првом часу упознали ученике са планом и програмом, свако за свој предмет. За петак, 1.9.2023. било је предвиђено представљање ученика и наставника – То сам Ја ради бољег упознавања.

У другој недељи септембра реализована је тематска настава по данима: Моја школа је мој други дом-Правила понашања; Успостављање сарадње са вршњацима и одраслима; Разумевање и прихватање различитости; Усмеравање ученика ка правим моралним вредностима-путоказ за живот; Ја волим и поштујем себе и друге.

У трећој недељи септембра спроведено је иницијално процењивање. О резултатима и додатној подршци ученицима разговарано је на седници одељенског и наставничког већа.

На седницама Савета родитеља и Ученичког парламента, као и на родитељским састанцима разговарано је на тему мисије и визије школе. Сви актери школског живота упознати су са идентитетом школе. Сви су се сложили да мото буде: Сваки ученик не мора бити одличан ђак, али може постати одличан човек.

У току првог полугодишта састао се Тим за самовредновање и спроведено је вредновање две области Подршка ученицима и Етос.

На основу предлога Радне групе у оквиру Владе Републике Србије организована је Недеља сећања и заједнштва од 7. до 10. маја 2024. У оквиру ове недеље организоване су активности које су усмерене на неговање културе сећања, развој и промоцију хуманости, емпатије, толеранције, поштовања и дијалога. Одељенске старешине првог и другог разреда организовале су породични дан када су се окупили родитељи и ученици с циљем зближавања и заједничког дружења. На сајт школе постављен је Приручник за родитеље адолесцената, а одељенске старешине су такође проследиле исти и родитељима. Наставница Мирјана Јеврић је у сарадњи са педагогом одржала радионицу у другој години на тему Толеранција; У првој години одржала је радионицу на тему Одговорност и поштовање; У корелацији са наставницом српског језика Данијелом Ранчић одржале су час у четвртом разреду: Стоп мизогеним порукама. Организована је зложба постера ученика четвртог разреда на тему Борба за равноправност жена кроз религију и цивилизацију.

**Вршење континуираног надзора над извођењем образовно-васпитног рада у школи**

Директор школе обезбеђује контролу рада у установи непосредним увидом у рад запослених прегледом педагошке документације: електронских дневника рада, матичних књига, књиге осталих облика образовно-васпитног рада и посетом часова. Директор је након прегледа електронских дневника и матичних књига, указала наставницима на недостатке са циљем сређивања документације

Директор је редовно пратила евидентирање наставних садржаја и бележење постигнућа ученика у електронском дневнику у току првог и другог полугодишта.

Директор врши инструктивни рад са наставницима у циљу побољшања квалитета наставе. Вршено је анализирање постигнутих резултата у току првог и другог полугодишта, израда извештаја који се дају на увид стручним органима школе, Школском одбору, просветном инспектору, Школској управи – Зајечар.

**Стварање здравих и безбедних услова за учење и развој ученика**

Осим појачаног дежурства наставника у школском простору, у циљу стварања безбедних услова за учење и развој ученика, у школи постоји и видео надзор.

У школи се континуирано ради на превенцији и спречавању насиља и безбедности ученика. Делује се превентивно на часовима одељенске заједнице, као и појединачним разговорима са педагогом школе.

Постоји Акт о мерама, начину и поступку заштите и безбедности деце и ученика.

У школи успешно и одговорно ради Тим за заштиту ученика од дискриминације, насиља, злостављања и занемаривања. На основу дописа Министарства просвете, науке и технолошког развоја, а који се тиче системских васпитних и превентивних мера у школској 2022/23.години приликом израде новог програма заштите од насиља, злостављања и занемаривања увршћене су и активности које се односе на превенцију трговине људима, односно децом. Са ученицима се интензивно ради. Наши ученици, волонтери Црвеног крста одржали су радионице ученицима четвртог разреда на тему Трговине људима/младима.

Министарство просвете је у сарадњи са Министарством здравља и УНИЦЕФ-ом, у оквиру пројекта **„Одговор на кризне ситуације и трауматичне догађаје“,**израдило видео материјале за родитеље и запослене у установама образовања и васпитања под називом „*Родитељи са децом у кризним ситуацијама*” и „*Наставници са децом у кризним ситуацијама*”. Видео материјали су израђени у циљу оснаживања родитеља и запослених у систему образовања за пружање подршке деци, односно ученицима, у превладавању кризних и трауматичних догађаја. Линк са видео материјалом је прослеђен свим наставницима, а одељенске старешине су проследиле родитељима линк са видео материјалом намењен њима.

Педагог школе Јелена Симић и наставник Мирјана Јеврић одржале су предавање за ученике првог разреда на тему Толеранције и емпатије.

У Неготинској гимназији је за ученике четвртог разреда у организацији Удружења параплегичара и Агенције за безбедност саобраћаја, у оквиру програма "Још увек возим, али не ходам" одржано предавање о одговорном понашању у саобраћају.

Др Санела Радисављевић, специјалиста ургентне медицине из Зајечара је одржала предавање о дизајнерским дрогама под називом: "Нова искушења и изазови у одрастању- дизајнерске дроге" у организацији: Дома културе "Стеван Мокрањац", Српске православне црквене општине Неготин и Неготинске гимназије. Предавање је првенствено било намењено родитељима, стручним сарадницима и наставницима.

У оквиру обележавања светског Дана борбе против сиде лекари-гинеколози Здравственог центра Неготин одржали су предавање. Представници Црвеног крста одржали су предавање поводом светског Дана здравља.

Ради утврђивања стања у школи када је у питању безбедност ученика у школи, педагог је спровела анкету у другом разреду. Анкета је показала да се ученици осећају безбедно у школи. Наредне школске године анкета ће бти спроведена и у другим разредима.

На основу Правилника о протоколу поступања у установи у одговору на насиље, злостављање и занемаривање формиран је Тим за кризне догађаје, израђен је План рада Тима као и Програм поступања установе у кризним догађајима.

У сарадњи са ауто школом ,,Професионалац“ за ученике другог и трећег разреда одржано је предавање о безбедности у саобраћају.

Програм заштите од насиља, злостављања и занемаривања допуњен је програмом превенције других облика ризичног понашања у складу са изменама Закона о средњем образовање.

Педагог је спровела анкету међу ученицима другог разреда о зависности од интернета, а у сарадњи са наставником психологије одржали су предавање на тему Болести зависности и њихови штетни утицаји.

Такође, лекари специјалисти интерне медицине и психијатар за ученике другог разреда одржали су предавање о штетности дувана и психоактивних супстанци.

Наши ученици, волонтери Црвеног крста одржали су предавање за ученике трећег разреда на тему Превенција трговине људима.

Полицијски службеници, као и сваке године, разговарали су са матурантима о безбедном понашању на матурској вечери.

**Управљање финансијским ресурсима**

Директор школе у сарадњи са шефом рачуноводства планира и надзире финансијско пословање школе. У сарадњи са шефом рачуновдства директор је разматрала и израдила финансијски план за календарску 2024.годину.

**Обезбеђивање материјално – техничких услова за рад школе**

Од почетка школске године, директор школе настојала је да сва неопходна наставна средства и уопште материјално-техничке услове за рад, обезбеди на време и у довољној мери. Током летњег распуста замењен је под у наставничкој канцеларији и набављене су нове столице. Реновирана је чајна кухиња за наставнике. У канцеларји директора је репариран намештај.

**Учешће директора у раду Наставничког већа**

Наставничко веће се редовно састајало. Одржане су седнице према Годишњем плану рада, а на њима су разматрана питања према унапред заказаном дневном реду. Разматрани су успех, изостајање и дисциплина ученика на крају првог класификационог периода, на крају првог полугодишта, на крају другог класификационог периода, на крају другог полугодишта, као и на крају школске године, мере за побољшање упеха и дисциплине и услова рада, реализација наставних и ваннастваних активности, учешћа школе у пројектима и њихова релизација, стручно усавршавање наставника и стручних сарадника, изрицане васпитне мере и друга питања из домена већа. Посебна пажња посвећена је дописима и стручним упутствима о безбедности ученика као и о поступању у кризним ситуацијама. О раду Наставничког већа се уредно води записник.

**Учешће директора у раду одељењских већа**

Одељенска већа су своје активности реализовала према Годишњем плану рада. Разматрани су: успех, изостајање и дисциплина ученика на крају првог класификациониог периода, на крају првог полугодишта, на крају другог класификационог периода, на крају другог полугодишта, као и на крају школске године, изрицане васпитне мере, разматрана реализација плана и програма свих облика образовно-васпитног рада, изборних предмета, индивидуализација у настави и израда ИОП-а и друга питања из домена већа. О раду Одељењских већа се уредно воде записници у књизи евиденције рада.

**Учешће директора у раду Педагошког колегијума**

Активности су реализоване према Годишњем плану рада: анализа успеха и дисциплине ученика, анализа остваривања плана наставних и ваннаставних активности, реализација активности планираних ШРП-ом, стручно усавршавање наставника, разматрање неопходних наставних средстава за одређене групе предмета и појединачне предмете. Од посебног значаја било је учешће у активностима везаним за анкетирање ученика осмог разреда у вези са интересовањима за упис у срењу школу, као и у активностима у вези са промоцијом школе (израда спота, отварање инстаграм странице школе и др.). Педагошки колегијум разматрао је и друга значајна питања у оквиру образовно-васпитног рада школе.

**Организација екскурзије**

У току првог полугодишта спроведене су све неопходне активности у складу са Правилником о организацији и остваривању екскурзије у средњој школи.

У новембру су изведене екскурзије III и IV разреда. Претходно су спроведене све неопходне активности за реализацију ових екскурзија. Комисија, у чијем саставу су секретар школе, по један родитељ за сваки разред и по један одељенски старешина је организовала састанке у циљу припреме огласа за екскурзију. Након спроведене јавне набавке Комисија је одабрала најповољнију агенцију. Савет родитеља је одлучио о висини дневница за наставнике. Организовани су родитељски састанци на којима су родитељи давали сагласност о одласку на екскурзију њиховог детета. Одржани су заједнички родитељски састанци за сваки разред на којима су присуствовали родитељи, ученици и одељенске старешине. Циљ је да се ученицима и родитељима скрене пажња како ученици треба да се понашају на екскурзији. Директор је такође обавестила Саобраћајну полицију како би пре пута проверили исправност аутобуса.Све екскурзије су успешно реализоване, а о томе ће одељенске старешине-вође пута известити Наставничко веће,Савет родитеља и Школски одбор. Током априла и маја 2024. надокнађена је екскурзија.

**Стручно усавршавање и пројекти**

Чланови Тима за заштиту од дискриминације, насиља, злостављања и занемаривања присуствовали су у септембру онлајн обуци за примену платформе ,,Чувам те“.

Директор је заједно са педагогом Јеленом Симић и наставником Слађаном Михајловићем присуствовала семинару Превенција и интервенција, одржаном у Зајечару 5.10.2023. у организацији Службеног гласника.

Директор је присуствовала Конференцији ,,Актуелности у образовном систему Републике Србије 7“, одржаној у Врњачкој Бањи од 9.10. до 11.10.2023. у организацији Мреже регионалних центара и центара за стручно усавршавање Србије.

За све наставнике и стручне сараднике у децембру је организован семинар у школи под називом ,,Учимо да научимо“.

Директор је присуствовала Скупштини Заједнице гимназија на Палићу од 7. до 9. фебруара 2024.

Директор је прсуствовала  *on line* обуци намењеној директорима школа на којој су представљене све измене у систему ФУК-а као и начин попуњавања обрасца.

Обука је одржана **26.02.2024.** године у организацији Централне јединице за хармонизацију Министарства финансија у сарадњи са Министарством просвете.

Наша школа је учествовала у пројекту Интеркултуре мини размене ученика. Том приликом ученица другог разреда Неготинске гимназије била је домаћин ученци из француске на недељу дана.

**Промоција школе**

Директор је поводом промоције Неготинске гимназије са Педагошким колегијумом и предметним наставницима који су у Тиму за промоцију школе израдила план промоције.

Oд 14. до 16.5.2024. у оквиру Тематске недеље, која се традционално органиозује већ неколко година, Неготинску гимназију посетили су ученици осмог разреда градских основних школа. Такође, 15. и 16.5.2024. организовали смо отворена врата за родитеље осмака. Родитељи су том приликом могли да се информишу о свему што их занима. Сва дешавања и промоција школе пропраћени су и на друштвеним мрежама (фејзбук страници школе, инстаграму) и на сајту школе.